ciaoo zaeme    bin vorgeschter in valladolid acho und es gfallt mer guet ta! han en cooli  jugi mit laessige luet. han per zuefall oeper i dae jugi troffe, woni scho  uf dae isla mujeres kaenne glernt han..isch scho luschtig, dass mer immer  wider travelers atrifft, wo mer kaennt:-)    bin  huet morge in chichen itza gsi go maya ruine aluege...wow, isch  wuerklich idrueklich gsi. bin frueh am morge ufgstande zum a dae hitz und  dae maenschemaengi uszwiche! d taemple und gebaeude haend mer guet gfalle  und au suscht dae ort, wils ziemli im tschungel ine isch! han en schlange,  spider affe und schoeni voegel gse. ja da haets jenes tier woni zum erschte  mal gsene! in tulum hani no krokodil gse gha und geschter nacht en riiiiiise  spinne! wuaaa, bin ich verschrocke.  bin scho am ischlafe gsi da seit min  nachbar oepis mit "cucaracha", da haet mi wiiter no gstoert, wil diae ja  noed sooo grusig sind. daenn haet er sini decki gschuettlet und das viech  landet vor miaer ufem bode, und was gseni: es isch en riisigi spiine mit  haarige bei gsi....igit!!!! ich meine, normali spinne, ok, aber spinne mit  haarige bei...naja! min nachbar haet daenn mit sim schue und es paar  chraeftige schlaeg am schrecke es aendi gmacht! er haet daenn gmeint, dass  es "una tarantula grande" gsi isch, ahaa!!    in playa del carmen bini go scuba dive...das isch eifach hammer gsi! vil  besser wiae schnorchle, aber halt au vil tuerer. han das eifach mal wele  gmacht ha und es haet sich wuerklich glohnt. voellig en anderi waelt det und  im wasser.    sooo, ich gane no zum mercato bevors afangt raegne! meischtens am abig  chunts ziemli starch go raegne, wil raegeziit isch (han noed gwuesst gha)  aber das gaht amigs nur 1  stund und isch meh erfrueschend als stoerend!  aja...ich hoffe es gaht eu allne guet, han vo dae fluete im internet glaese!      take care und bis bald